Guido Crepax

Guido Crepax (født Guido Crepas 15. juli 1933, død 31. juli 2003) var en italiensk tegneserieskaper særlig kjent for sine erotiske voksenserier.

Crepax var en toneangivende utøver innen europeiske voksenserier på 1960- til 1990-tallet med stor innflytelse på flere andre tegnere. Han ble særlig kjent for seriefiguren Valentina som han skapte i 1965 i ånden fra det frigjorte sekstitallet. Crepax lagde også egne tegneserieversjoner av klassiske erotiske romaner som Histoire d'O, Justine og Emmanuelle samt skjønnlitterære noveller og annet.

Albumene og stripene er kjennetegnet av Crepax' raffinerte strek, hans psykedeliske og drømmeaktige fortellerstil og ofte erotiske fantasier på grensen til spekulativ pornografi.

Guido Crepax mottok den svenske tegneserieprisen Adamsonstatuetten i 1972. 

 Referanser 

 Eksterne lenker 


  Kort biografi med bildeeksempler på Lambiek Comiclopedia

Kategori:Italienske tegneserieskapere
Kategori:Personer fra Milano